**ΚΕΝΤΡΟ ΥΓΕΙΑΣ ΒΑΡΗΣ**

Αγαπητέ γονέα/ κηδεμόνα,

Θα θέλαμε να σας υπενθυμίσουμε ότι για την εγγραφή του παιδιού σας στην Δ΄ Τάξη του Δημοτικού Σχολείου, στην Α΄ Τάξη του Γυμνασίου και στην Α΄ Τάξη του Λυκείου είναι προαπαιτούμενη η εξέταση του παιδιού και η συμπλήρωση από έναν γιατρό του Ατομικού Δελτίου Υγείας Μαθητή (ΑΔΥΜ).

Θα θέλαμε να σας ενημερώσουμε ότι αυτή η διαδικασία μπορεί να λάβει χώρα στο Κέντρο Υγείας Βάρης. Παρακαλείσθε όπως κλείσετε το ραντεβού σας εγκαίρως, πριν την έναρξη της νέας σχολικής χρονιάς, για την καλύτερη εξυπηρέτησή σας.

Διαθέσιμα ραντεβού θα υπάρχουν από τώρα και σε όλη την διάρκεια των καλοκαιρινών διακοπών.

Μπορείτε να κλείσετε ραντεβού άμεσα, καλώντας από 8.00 έως 14.00 στα τηλέφωνα**: 2132030315** και **2132030332**.

Επίσης μπορείτε να μας στείλετε μήνυμα στην ηλεκτρονική διεύθυνση [kyvaris.adym@2dype.gov.gr](mailto:kyvaris.adym@2dype.gov.gr) για απορίες ή διευκρινήσεις.

Παράλληλα, θα θέλαμε να σας ενημερώσουμε ότι το Κέντρο Υγείας Βάρης συμμετέχει στο Ευρωπαϊκό Πρόγραμμα Διατροφής, Άσκησης και Προαγωγής Υγείας για οικογένειες στην Ευρώπη **«DigiCare4You».** Το πρόγραμμα υλοποιείται στον Δήμο σας από το Χαροκόπειο Πανεπιστήμιο σε συνεργασία με το Υπουργείο Υγείας και όσες οικογένειες το επιθυμούν, θα έχουν τη δυνατότητα να συμμετέχουν **δωρεάν**. Αν σας ενδιαφέρει η συμμετοχή σας σε αυτό το πρόγραμμα θα έχετε την ευκαιρία να ενημερωθείτε σχετικά κατά την επίσκεψη σας για τη συμπλήρωση του Ατομικού Δελτίου Υγείας Μαθητή (ΑΔΥΜ) στο Κέντρο Υγείας.

Για περισσότερες πληροφορίες σχετικά με το Ευρωπαϊκό Πρόγραμμα μπορείτε να επισκεφθείτε την ιστοσελίδα <https://digicare4you.eu/>.